Malema wil gewerf word | Maroela Media
Julius Malema, geskorste ANC-jeugligaleier, het gesê politici kan nou sy guns probeer wen.
"Ek wil die gevoel kry dat ek gewerf word, waar politici aan my deur klop en my probeer werf," het Malema aan The Star gesê. Hy sê hy is nou uit die ANC nadat hy alle interne prosesse uitgeput het. "Ek is 'n gewone Suid-Afrikaner, so mense kan my nou oorreed waar ek in 2014 my kruisie moet trek," het hy bygevoeg. Malema sê hy is "baie gelukkiger" nou dat hy nie "dinge aan mense hoef te verkoop wat nie verkoopbaar is nie".
Hy het bygevoeg dat dit ook met sy boerdery baie goed gaan. "Ek het tamaties, koolkoppe, botterskorsies en vee. Tydens die oestyd in Februarie kan diegene wat iets wil koop my nader."
Moontlik is Julius Malema minder aanvaarbaar vir enige politieke party as wat hy dink – hy verkeer skynbaar onder die indruk dat hy hoogs in aanvraag is maar met sy sosialistiese / marxistiese siening, waarskynlik slegs aanvaarbaar vir die SA Kommunistiese Party. Sterkte Julius !!